armvectores/hy_wikipedia_2023 huggingface dataset:
Սան Ջովաննի դի Ջերաչե

Սան Ջովաննի դի Ջերաչե  (իտալերեն՝   San Giovanni di Gerace) քաղաք Իտալիայում՝ Կալաբրիա մարզի Ռեջիո Կալաբրիա գավառում։ Սահմանակից է Գրոտերիա, Մարտոնե համայնքներին։
Բնակչության թվաքանակը 2014 թվականի տվյալներով եղել է 496, բնակչության խտությունը կազմել է 47 մարդ/կմ²։ Զբաղեցնում է 13 կմ² տարածք։ Փոստային ինդեքսն է՝ 89040։ Հեռախոսային կոդը՝ 0964։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Սան Ջովաննի դի Ջերաչեի պաշտոնական կայքէջը (իտալերեն)
Ամալիա Ռամիրես

Ամալիա Ռամիրես (իսպ.՝ Amalia Ramírez, ծննդյան անունը՝ Մարիա Ամալիա դե լոս Դոլորես դե լա Ապարիսիոն դե Սանտիագո (իսպ.՝ María Amalia de los Dolores de la Aparición de Santiago), մայիսի 23, 1834(1834-05-23), Լուպիոն - փետրվարի 25, 1918(1918-02-25), Մադրիդ, Իսպանիա), իսպանացի օպերային երգչուհի։


== Կենսագրություն ==
Ամալիա Ռամիրեսը ծնվել է 1834 թվականի մայիսի 23-ին Իսպանիայի Խաեն պրովինցիայի Լուպիոն քաղաքատիպ ավանում զինվորականի ընտանիքում։ Հայրը՝ Ռամոն Ռաֆայել Ռամիրեսը հետևազորի հրամանատար էր, իսկ մայրը՝ Անա Սանչես դել Կամպո Ռուբիոն էր։
Ամալիան փոքր հասակից հետաքրքրվում էր երաժշտությամբ, սակայն հոր աշխատանքի պատճառով ընտանիքն անընդհատ տեղափոխվում էր քաղաքից քաղաք, և Աննային այդպես էլ չհաջողվեց շարունակական երաժշտական կրթություն ստանալ։ Այնուամենայնիվ, 11 տարեկան հասակում նա առաջին անգամ ելույթ ունեցավ մի բարեգործական միջոցառմանը՝ հաջողությամբ կատարելով Սալվատորե Բետիի օպերան։
Կառլիստների հայտնվելուց, ինչպես նաև հոր մահվանից հետո ընտանիքը տնտեսական դժվարությունների առաջ կանգնեց, որի պատճառով էլ Ամալիան որոշեց հետևողականորեն զբաղվել իր երաժշտական կարիերայով, որի համար ընդունվեց Մադրիդի կոնսերվատորիա՝ Վալդեմոսայի և Սալդոնի դասարան։


== Երաժշտական կարիերա ==
Ամալիա Ռամիրեսն առաջարկներ ստացավ օպերային թատերախմբերից, սակայն որոշեց հանդես գալ սարսուելա ժանրում, որն այդ ժամանակ նոր-նոր էր ձևավորվում։ Առաջնելույթը տեղի ունեցավ Կրկեսում 1853 թվականի սկզբներին՝ Էմիլիո Առիետայի և Ֆրանսիսկո Կամպրոդոնի «El dominó azul» սարսուելայում։ Հետագա տարիներին հանդես եկավ «Կատալինա», «Իմ երկու կանայք», «Պատերազմ մինչև մահ», «Ղեկավարի դուստրը» ներկայացումներում։
Կադիսի թատերախմբում հանդես գալով՝ գրավեց տվյալ ժամանակաշրջանի հեղինակների ուշադրությունը, ովքեր ցանկացան տեսնել Ամալիային իրենց ներկայացումներում։ Եվ այսպես, Ամալիան սկսեց հանդես գալ իսպաներեն թարգմանված իտալական կատակերգական օպերաներում, որոնք այն ժամանակ նորաձև էին համարվում։
Մոր մահից հետո լքեց բեմը և վերադարձավ որոշ ժամանակ անց։ 1857-1860 թվականներին շրջագայություններով հանդես եկավ Ամերիկայում, որոնք բավականին հաջողություն ունեցան։
Ամուսնացավ հանրապետական բժիշկ Ադոլֆո դե լա Ռոսայի հետ, ումից ունեցավ 3 դուստր։ 1874 թվականին՝ Վերակառուցման տարիներին ընտանիքն արտագաղթեց, որը նրան հնարավորություն տվեց հանդես գալ Կորսիի օպերաներում՝ Միլանում, Գայառեի, Պատիերնեի և Ալգդիգիերիի օպերաներում՝ Բոլոնիայում և Վերգերի օպերաներում՝ Փարիզում։


== Ներկայացումներ ==
Galanteos en Venecia
El valle de Andorra
La cisterna encantada
La Cacería Real
Los jardines del Buen Retiro
La cola del diablo
El grumete
El estreno de un artista


== Աղբյուրներ ==
Biblioteca Nacional de España "Heraldo de Madrid"
Florentina García García։ «Amalia Ramírez (Lupión)»  
Discurso de Teresa Agudo Lopez "El ateneo y las mujeres ante el siglo XXI"
«Soneto de G.B. dedicado a Amalia Ramírez»
Ափիոնային պատերազմներ

Ափիոնային պատերազմներ, 19-րդ դարի կեսերին Չինաստանում բրիտանական առևտրի և չինական ինքնիշխանության վերաբերյալ անգլո-չինական մարտերի հավաքական անվանում։ Այդ մարտերն ընդգրկում են Ափիոնային առաջին (1839–1842) և երկրորդ պատերազմները (1856–1860)։ Կողմերի միջև տեղի ունեցած պատերազմներն ու իրադարձությունները թուլացրեցին Ցին դինաստիան և նվազեցրեցին Չինաստանի տարանջատումը մյուս երկրներից։ Չնայած այն հանգամանքին, որ երկու պատերազմները միասին ստացել են միասնական անվանում՝ ափիոնային պատերազմներ, բազմաթիվ պատմաբաններ պնդում են, որ դրանք միանգամայն տարբերվել են միմյանցից։


== Նախապատմություն ==
Մինչև 1830-ական թվականները Չինաստանն ուներ բարենպաստ առևտրային հաշվեկշիռ։ Սակայն ափիոնն ամեն ինչ փոխեց։ Աճող մաքսանենգությունը հանգեցրեց Չինաստանի բացասական առևտրային հաշվեկշռի ձևավորմանը։ Մինչ չինացիները փորձում էին արագորեն կասեցնել ափիոնի անօրինական ներկրումն ու վաճառքը, Բրիտանիան ձգտում էր օրինականացնել այն և ուղի հարթել այլ ապրանքների առևտրի համար։
Ափիոնային պատերազմները ներառում են երկու հակամարտություն․

Ափիոնային առաջին պատերազմ
Ափիոնային երկրորդ պատերազմ


== Ծանոթագրություններ ==
Սերինո

Սերինո (իտալերեն՝ Serino), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 7307 մարդ, բնակչության խտությունը կազմում է 135 մարդ/կմ²։ Զբաղեցնում է 52 կմ² մակերես։ Փոստային ինդեքս՝ 83028, հեռախոսային կոդ՝ 0825։
Սան Ֆրանչեսկոն համարվում է բնակավայրի հովանավորը։ Տոնը նշվում է ամեն տարի ապրիլի 7-ին։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բոգատիրև (Ցիմլյանսկի շրջան)

Բոգատիրև (ռուս.՝ Богатырев), գյուղ Ռուսաստանի Ռոստովի մարզի Ցիմլյանսկի շրջանում։ Մտնում է Նովոցիմլյանսկի գյուղական համայնքի կազմի մեջ։
Տաղարան (1990)

Տաղարան (1990), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1990 թվի տակ։ Ձեռագիրը գրվել է 1808 թվականին, Մկրտիչ գրիչի կողմից, Բայազիդում։ Գրված է թղթի վրա, որը ունի 15,5x10,5 չափս։ Ձեռագիրը կազմված է 84 թերթից։ Գրված է միասյուն, նոտրգիրով։ Կազմը` լաթապատ ստվարաթուղթ։ Հիշատակարան գրչի՝ 53բ։


== Բովանդակություն ==
Տաղէ (Կոստ. Երզնկացի, Խաչ. Կեչառեցի, Խաչ. Խարբերդցի, Յակոբ քհյ, Սէֆիլ Մարգարայ, Յովհ. Թլկունացի, Նաղաշ Յովնաթան, Առ. Դավրիժեցի, Աստուածատուր, Մուրատ Խիկար, Մկր. Նաղաշ, Սէֆէր, Խև Ստեփանոս, Մարտիրոս, Մկրտիչ գրիչ, Գր. Աղթամարցի, Յակոբ Նալևան, Խև Կաֆացի, Յակոբ քհյ, Պաղատասար դպիր, Զաբ. Գնունեանց, Ներսէս վրդ., Կիրակոս երէց, Խաչատուր երէց, Հայրեններ, հայատառ թուրքերեն՝ Աշխարհ ամենայն, Չուպուղ Օղլան, անանունք)։


== Ծանոթագրություններ ==
Յուրմանգա (Ստորին Տոյմայի վտակ)

Անվան այլ կիրառումների համար տե՛ս՝ Յուրմանգա (այլ կիրառումներ) Յուրմանգա  (ռուս.՝ Юрманга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ստորին Տոյմա գետի աջ ափին՝ 63 կմ հեռավորության վրա։ Գետի երկարությունը՝ 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինա գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000027401
Հիդրոլոգիական ուսումնասիրությունների կոդը -  103002740
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կռոպի

Կռոպի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում` Տրապիզոնից մոտ 16 կմ հարավ, զովասուն և անտառաշատ վայրում։  1915 թ.-ին ուներ 21 տուն հայ բնակիչ։ Զբաղվում էին այգեգործությամբ և անասնապահությամբ։ Գյուղն ուներ եկեղեցի ` Սբ. Աստվածածինը, հիմնված 1843 թվականին, և վարժարան։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Դենիել Հենդլեր

Դենիել Հենդլեր (անգլ.՝ Daniel Handler,փետրվարի 28, 1970(1970-02-28)[…], Սան Ֆրանցիսկո, Կալիֆոռնիա, ԱՄՆ), ամերիկացի գրող և սցենարիստ, որը հայտնի է նաև Լեմոնի Սնիքետ (անգլ.՝ Lemony Snicket) կեղծանունով, «33 դժբախտություն» մանկական գրքերի շարքերի հեղինակ։


== Անձնական կյանք ==
Հենդլերը ծնվել է 1970 թվականին, Կալիֆոռնիայի Սան Ֆրանցիսկո քաղաքում։ 1992-ին ավարտել է Ուեսլեյան համալսարանը։ Ամուսնացել է Լիզա Բրաունի հետ և մեծացրել է Օտտո որդուն։ Այժմ ընտանիքի հետ ապրում է Սան Ֆրանցիսկոյի հին, վիկտորիական ոճով տանը։ Նա նվագում է ակորդեոն, նաև ելույթ է ունեցել մի քանի երաժշտական ​​խմբերում։


== Գրական գործունեություն ==
Հենդլերի առաջին վեպը՝ «The Basic Eight»-ը, շատ հրատարակիչների կողմից մերժվեց դրա բովանդակության պատճառով (դեռահաս աղջկա կյանքի հոռետեսական պատկերացում)։ Հենդլերի խոսքերով՝ նա հրատարակիչներից ստացել է 37 մերժում` նախքան վեպը հրատարակելը։
1999 թվականին Հենդլերը, Լեմոնի Սնիքետ կեղծանունով  սկսեց գրել «33 դժբախտություններ» մանկական գրքերի շարքը (անգլ.՝ A Series of Unfortunate Events): Գրքերը պատմում են երեք որբ երեխաների մասին, որոնց գլխին են թափվում բառացիորեն բոլոր դժբախտություններն ու դժվարությունները։ Շարքի առաջին գիրքը՝ «Վատ սկիզբը», լույս է տեսել 1999 թվականին։ «33 դժբախտություններ» շարքը ձեռք բերեց հսկայական հայտնիություն և դարձավ աշխարհի բեսթսելլեր։ Շարքի վերջին գիրքը՝ «Ավարտ» վերնագրով տպագրվել է 2006 թվականի հոկտեմբերի 13-ին՝ ուրբաթ օրը, թարգմանվել է 41 լեզուներով և վաճառվել է ավելի քան 60 միլիոն օրինակ տպաքանակով։
2004 թվականին թողարկվեց շարքի առաջին երեք գրքերի կինոնկարը՝ «Լեմոնի Սնիքետ. 33 դժբախտություններ» գեղարվեստական ​​ֆիլմը։
Գրքի շարքի հիման վրա, 2004-ին նաև թողարկվեց Lemony Snicket’s A Series of Unfortunate Events համակարգչային խաղը։
2014 թվականի նոյեմբերին Netflix-ը և Paramount Television-ը հայտարարեցին, որ պլանավորվում է մանկական գրքերի «33 դժբախտություններ» շարքը հարմարեցնել բնօրինակ հեռուստատեսային շարքին և գրքերի հեղինակ Դենիել Հենդլերը լինելու է որպես գործադիր պրոդյուսեր։
2015 թվականի սեպտեմբերին հայտնի դարձավ, որ Բարրի Սոննենֆելդը և Մարկ Հուդիսը պայմանավորվել են կանգնել սերիալի արտադրության ղեկին։ Հուդիսը դարձավ հաղորդավար և սցենարիստ, իսկ Սոննենֆելդը դարձավ ռեժիսոր. բացի այդ, երկուսն էլ ստացան գործադիր արտադրողների պաշտոններ։ Այնուամենայնիվ, 2016 թվականի հունվարին հայտնի դարձավ, որ Հուդիսը լքել է նախագիծը, բայց շոուի նոր անդամի անունը այդ ժամանակ չի ասվել։
2016 թվականի մարտին հայտարարվեց, որ սերիալը բաղկացած կլինի ութ դրվագներից։ 2016 թվականի սեպտեմբերին Հարրիսը հայտարարեց, որ յուրաքանչյուր գրքի իրադարձությունները արտացոլվելու են երկու դրվագներով. այսպես նկարահանվելու են առաջին չորս գրքերը։ Սերիալը բաղկացած է լինելու 3 եթերաշրջաից։


== Ֆիլմի դերակատարներ ==
«33 դժբախտություններ» ֆիլմում Լեմոնի Սնիկետի դերը խաղացել է Ջուդ Լոուն։
Սերիալում Լեմոնի Սնիկետի դերը խաղացել է Պատրիկ Ուարբերտոնը։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Կարլի եկեղեցի

Կարլի եկեղեցի (էստ․՝ Tallinna Kaarli kirik), Էստոնիայի խոշորագույն կրոնական կռույցներից մեկը։ Ունի 1,500 նստատեղ։ Գտնվում է Տինիսմյագի բլրի վրա (Տոոմպեա փողոց, 10)։


== Պատմություն ==
Կարլի եկեղեցի փայտե առաջին շինությունը կառուցվել է 1670 թվականին Սուրբ Անտոնիոսի մատուռի տեղում, որը հավանաբար ոչնչացվել է 1570-1571 թվականներին կամ 1577 թվականին Լիվոնյան պատերազմի արդյունքում։
Եկեղեցին անվանակոչվել է ի պատիվ շվեդ արքա Կարլ XI-ի։ Այն եղել է Վերին քաղաքում ապրող էստոնացիների ու ֆինների թեմական եկեղեցին։ Մինչև եկեղեցու կառուցումը եկեղեցական ծառայություններ են մատուցվել Վերին քաղաքի շինություններից մեկում։
Եկեղեցու առաջին շինությունը այրվել է Հյուսիսային պատերազմի ժամանակ 1710 թվականի օգոստոսին, երբ ռուսական զորքերը հարձակվել են Տալլինի և շրջակա տարածքների վրա։ 1739 թվականին թեմի վերջին քահանան բնակության է մեկնել Ռակվեռե, և թեմը վերջնականապես լուծարվել է։
19-րդ դարի կեսերին Տալլինի՝ Սուրբ հոգու եկեղեցին այլևս չի կարողացել տեղավորել թեմի բոլոր էստոնացիներին, և անհրաժետություն է առաջացել նոր, ավելի տարողունակ եկեղեցի կառուցելու։ 1850 թվականին սկսվել է նոր եեղեցու համար անհրաժեշտ գումարի հավաքագրումը։ Գումարային մեծ ներդրում է արել Էստլանդիայի ասպետությունը։ Հողակտորն ու շինարարական նյութերը տրամադրել է Դոմի գիլդիայի ավագ Հանս Ֆալկը (1791-1874)։ Շինարարությունը Օտտո Հիպիոսի նախագծով սկսվել է 1862 թվականին։
Չնայած այն բանին, որ եկեղեցու աշտաակներն ավարտին են հասցվել միայն 1882 թվականին, իսկ վերջնական շինարարությունն ընդհանրապես ավարտին չէր հասցվել, եկեղեցին օծվել է 1872 թվականին։
1909 թվականին գլխավոր մուտքի ճակատամասում տեղադրվել է գերմանական ժամացույց։ Եկեղեցու որմնանկարները 1879 թվականի հուլիսին ստեղծել է Յոհան Կյոլերը (էստոնական առաջին ֆրեսկո՝ «Եկե՛ք ինձ մոտ»): Խորանի ներքևի հատվածում գտնվող եռամաս կոմպոզիցիայի հեղինակը Սալլի ֆոն Կյուգելհեենն է (1889)։ Ամենախոշոր ջահը նվիրել է Գեորգ ֆոն Մեյենդորֆը։ Եկեղեցու առաջին երգեհոնը կառուցել է Գուստավ Նորմանը, իսկ ժամանակակից երգեհոնը ստեղծվել է 1923 թվականին «Վալկեր» ընկերության կողմից (81 ռեգիստր, խոշորագույնն է էստոնիայում)։ Եկեղեցու ամենահին զանգը ձուլվել է 1696 թվականին Ստոկհոլմում։


=== Թեմական գերեզմանոց ===
Թեմն ունի տարածք Ռահումյաե գեեզմանոցում։ Գերեզմանոցում մատուռը կառուցվել է 1911-1913 թվականներին Կարլի եեղեցու ոճով ինժեներ Անտոն Ուեսսոնի կողմից։


== Ծանոթագրություններ ==


== Արտաքին հղումներ ==
Կարլի եկեղեցու պատմություն
Բաբկեն Մելիքյան

Բաբկեն Մելիքյան (ապրիլի 3, 1960(1960-04-03), Երևան, Հայկական ԽՍՀ, ԽՍՀՄ), Հայ ֆուտբոլիստ (կիսապաշտպան, հարձակվող), սպորտի վարպետ։
Բաբկեն Մելիքյանը տեխնիկական լավ պատրաստականությամբ, տպավորիչ խաղով աչքի ընկնող ֆուտբոլիստ է։
ԽՍՀՄ առաջնության բարձրագույն խմբում հանդես է եկել Երևանի «Արարատ» (1978-84 և 1988-91), Դնեպրոպետրովսկի «Դնեպր» (1986), Մոսկվայի «Սպարտակ» (1987) թիմերում։
«Արարատի» կազմում անցկացրել է 302 խաղ, խփել 43 գոլ։ Մրցելույթներ է ունեցել Լիբանանում։


== Աղբյուրներ ==
Ամենահայտնի կայքերում օգտագործվող ծրագրավորման լեզուներ

Ամենահայտի կայքերը (այսինքն՝ ամենաշատ հաճախվող կայքերը) սովորաբար դինամիկ բնույթ ունեն։ Այսինքն՝ դրանց ստեղծման համար անհրաժեշտ են և՛ բեքենդ, և՛ ֆրոնտենդ ծրագրավորման լեզուներ, ինչպես նաև որոշակի տվյալների բազաներ։ Այս ցանկում բերված է ամենահայտնի կայքերում օգտագործվող ծրագրավորման լեզուների ցանկը։

*Ծրագրավորման լեզվի տեսակն ըստ։

HTTP Header-ի տեղեկության
Ֆայլի տեսակների հարցման


== Տես նաև ==
Ծրագրավորման լեզուների ցանկ
TIOBE index
Վեբ ծրագրավորում


== Ծանոթագրություններ ==


== Արտաքին հղումներ ==
«Most Popular Websites on the Internet»։ Mostpopularwebsites.net։ Արխիվացված է օրիգինալից 5 March 2012-ին։ Վերցված է 2 March 2012  
Smith Catharine (24 June 2011)։ «The 17 Most-Visited Sites Of 2011 Ranked By Google»։ HuffPost։ Վերցված է 2 March 2012 
Smith Cooper (11 August 2011)։ «The 19 Most Popular Sites On The Web (Right Now), Ranked By Alexa»։ HuffPost։ Վերցված է 2 March 2012 
«Alexa Top 500 Global Sites»։ Alexa.com։ 30 June 2009։ Արխիվացված է օրիգինալից 2 March 2015-ին։ Վերցված է 2 March 2012 
«Top 40 Website Programming Languages»։ Rogchap.com։ Արխիվացված է ogchap.com/2011/09/06/top-40-website-programming-languages/ օրիգինալից 27 September 2011-ին։ Վերցված է 2 March 2012  
«TIOBE Software: The Coding Standards Company»։ Tiobe.com։ Վերցված է 2 March 2012
Աստերոիդների ցանկ (249501-249600)

Աստերոիդների ցանկ (249401-249500)  • Աստերոիդների ցանկ  • Աստերոիդների ցանկ (249601-249700)
 Աստերոիդների ցանկ (249401-249500)  • Աստերոիդների ցանկ  • Աստերոիդների ցանկ (249601-249700)
Վահան Հովսեփյան

Վահան Վարդազարի Հովսեփյան (1880, Գալաց, Ռումինիա - 1937), խորհրդային կուսակցական գործիչ, ԽՄԿԿ անդամ (1905)։
Հեղափոխական գործունեությունն սկսել է 1904 թվականից՝ ծննդավայրում կազմակերպելով մարքսիստական գաղտնի խմբակ։ 1905-1908 թվականներին անլեգալ քարոզչական գործունեություն է ծավալել քաղաքի բանվորների և կայազորի զինվորների շրջանում։ 1908 թվականին արտաքսվել է Գանձակից։ Հեղափոխական գործունեությունը շարունակել է Թիֆլիսում և Հայաստանի շրջաններում։ 1910 թվականին ձերբակալվել և ութ ամիս Մետեխի բանտում մնալուց հետո աքսորվել է Պերմի նահանգ, որտեղից 1915 թվականին զորակոչվել է բանակ։ 1917 թվականի Փետրվարյան հեղափոխությունից հետո ընտրվել է զինվորական կոմիտեի անդամ։ Թիֆլիսի բոլշևիկյան կոմիտեի հանձնարարությամբ Ասքանազ Մռավյանի և Սուրեն Հովսեփյանի հետ մեկնել է Գանձակ, ապա՝ Օրենբուրգ։ 1920 թվականին աշխատանքի է նշանակվել Վրաստանում՝ Խորհրդային Ռուսաստանի ներկայացուցչությունում։ 1922 թվականին գործուղվել է Հայաստան և ընտրվել կուսակցության Երևանի քաղաքային կոմիտեի ագիտացիայի բաժնի վարիչ։ 1923 թվականին եղել է ՀԿ(բ) կ ԿՎՀ անդամ և կուսակցական հանձնաժողովի նախագահ, 1924 թվականից մինչև 1927 թվականը՝ Բանվորական գյուղտեսչության նախագահ, 1927 թվականից՝ ՀԽՍՀ Կենտրոնական վիճակագրական վարչության կառավարիչ։ Եղել է Անդրֆեդերացիայի գործադիր կոմիտեի, ինչպես նաև Անդրերկրկոմի վերահսկիչ հանձնաժողովի կազմում։
Վինսենտ (մուլտֆիլմ)

«Վինսենտ», 1982 թվականի ստոպ-կադր (տիկնիկային) կարճամետրաժ մուլտֆիլմ, որը նկարահանվել է Թիմ Բարթոնի կողմից։ Այն Դիսնեյի երկրորդ սարսափ մուլտն է։ Վինսենտը հերոսի անունն է, որը հատուկ երանգ է տալիս Բարթոնի ստեղծագործությունների հետագա աշխատանքներին։ Մնալով հին-գերմանական իմպրեսիոնիստերի ոճի մեջ, նա այնուամենայնիվ սարսափ ֆիլմի հիանալի ծաղրերգու է ֆիլմի ձևավորման դարաշրջանում։ Մուլտֆիլմի տեքստը կարդում է հայտնի դերասան Վինսենտ Փրայզը։


== Սյուժե ==
Նկարը պատմում է 7-ամյա տղա Վինսենտ Մալոյեի մասին։ Սովորական տղան փախնում է ձանձրալի ամենօրյա կյանքից դեպի մռայլ երևակայությունների աշխարհ։ Այնտեղ նա իրեն տեսնում է իր կուռք՝ Վինսենտ Փրայզի կերպարանքով։ Պատկերացնելով իրեն չարագործ գիտնական, նա դառնում է մոմե արձանների զարհուրելի թանգարանի, զոմբի-շան և ողջ-ողջ թաղված կնոջ տեր․․․
Վերջում Վինսենտին թվում է, որ նա ժանրի կանոններին համապատասխան, մահանում է, մնալով սարսափելի ամրոցում։ Նրա վերջին խասքերը լինում են Պոի «Ագռավը» ստեղծագործությունից․ - «Այրված պատի ստվերից դուրս կգա իմ հոգին/ այլևս երբե՜ք» (անգլ.՝ And my soul from out that shadow that lies floating on the floor / Shall be lifted - nevermore!)


== Փաստեր ==
Այս կինոնկարը Թիմ Բարթոնի առաջին մեծ անիմացիոն աշխատանքն է Դիսնեյի համար, որտեղ կան ինքնակենսագրական միտումներ։
Ինչպես երևում է մուլտֆիլմի առաջին նկարներից, այն սկզբում եղել է գունավոր, սակայն վերջում, այն դարձրել են սև ու սպիտակ։
Մանուկ հասակում Թիմը Վինսենտ Փրայզին համարում էր իր ամենասիրելի դերասանը։
Կատուն, որը վազվզում է տիտրերի մոտով, հայտնվում է նաև Բարթոնի մյուս գործերում՝ (Մղձավանջ Ամանորից առաջ, Հարսնացուի դիակը, Ֆրանկենվինի)։
Փրայզը հայտարարել է, որ այն կինոյի մեջ իր լավագույն աշխատանքն է։
2007 թվականի հոկտեմբերի 19-ին մտադրություն կար մուլտֆիլմը վերանկարահանել, սակայն այս անգամ 3D ձևաչափով։ Բայց Դիսնեյը հերթական անգամ մերժեց Բարթոնին։


== Արտաքին հղումներ ==
Վինսենտ(անգլ.) ֆիլմը Internet Movie Database կայքում
Թիմ Բարթոնի բանաստեղծությունը, որը կարդադվել է ֆիլմում Archived 2010-07-25 at the Wayback Machine. (անգլ.)
Կարդաշովսկի գյուղական խորհուրդ (ախտիրսկի շրջան)

Կարդաշովսկի գյուղական խորհուրդ  (ուկրաիներեն՝ Кардашівська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Կարդաշովսկի գյուղական խորհրդում բնակվում էր 1493 մարդ։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բնակարան-ստուդիա

Բնակարան-ստուդիան սովորաբար փոքր բնակարան է, առանց ներքին միջնապատերի, որտեղ խոհանոցը, հյուրասենյակը և ննջասենյակը գտնվում են մեկ սենյակում։ 20-րդ դարի սկզբին ստուդիաները փոքր բնակելի տարածքներ էին նվազագույն կահույքով և երբեմն հատակին ընդհանուր սանհանգույցով ։
Այսօր բնակարան-ստուդիաները ներկայացված են անշարժ գույքի տարբեր հատվածներում։ Էկոնոմ դասում դրանք փոքր տարածքի բնակարաններ են։ Կան նաև մեծ տարածքի բնակարան-ստուդիաները էլիտար շենքերում։


== Տարբեր երկրներում ==


=== Արգենտինա ===
Արգենտինայում մեկ սենյականոց բնակարանը կոչվում է monoambiente (իսպաներեն՝ mono-ն մեկ է, իսկ ambiente-ը՝ սենյակ)։


=== Գերմանիա ===
Գերմանիայում մեկ սենյականոց բնակարանն ավանդաբար կոչվում է Garçonnière (ֆրանսերեն garçon-ից, որը նշանակում է տղա, երիտասարդ կամ ամուրի) կամ Einzimmerwohnung («Ein» նշանակում է մեկ, «Zimmer»՝ սենյակ, իսկ «Wohnung»՝ բնակարան է) ։


=== Հոնգկոնգ ===
Հոնկոնգում ստուդիան մոտ 10 քմ մակերեսով մինի-բնակարան է, գումարած լոգարան և խոհանոց։ Բնակելի տարածքի նվազագույն չափը ավտոկայանատեղիի չափն է  ։


=== Կանադա ===
Կանադայում ստուդիան կոչվում է bachelor (ամուրի բնակարան)։


=== Պորտուգալիա ===
Պորտուգալիայում բնակարաններ-ստուդիաները ունեն T0 (T-Zero) նշանագրում, 0 թիվը նշանակում է, որ բնակարանում անկախ ննջասենյակներ չկան ։


=== Շվեդիա ===
Շվեդիայում բնակարաններ-ստուդիաները կոչվում են etta, «միավոր»։ Նրանց մակերեսը սովորաբար կազմում է 20-ից 40 մ² ։


=== ԱՄՆ ===
Միացյալ Նահանգներում ստուդիայի միջին չափը 46–56 մ² է ։


=== Ճապոնիա ===
Ճապոնիայում մոտ 10 մ² տարածք ունեցող բնակարան-ստուդիաները կոչվում են wan rūmu manshon (մեկ սենյականոց առանձնատուն) ։


== Ծանոթագրություններ ==
Ագնեսա Խամոյան

Ագնեսա Խամոյան (հոկտեմբերի 19, 1990(1990-10-19), Դավթաշեն, Թալինի շրջան, Հայկական ԽՍՀ, ԽՍՀՄ), Հայաստանի Հանրապետության Ազգային Ժողովի 8-րդ գումարման պատգամավոր, լրագրող-քաղաքական մեկնաբան։


== Կենսագրություն ==
Ագնեսա Խամոյանը ծնվել է 1990 թվականի հոկտեմբերի 19-ին Դավթաշեն գյուղում։
2010-2018 թվականներին աշխատել է «Երկիր» օրաթերթում և yerkir.am կայքում։ 2013-2018թթ. եղել է yerkir.am կայքի գլխավոր խմբագիրը։ Եղել է  Հանրային հեռուստաընկերության «Օրակարգից դուրս» հաղորդման հաղորդավարը։ Հաղորդում է վարել նաև «Երկիր մեդիա» հեռուստաընկերությունում։
2018 թվականից մինչև 2021 թվականի մայիսը հանդիսացել է 5-րդ ալիք հեռուստաընկերության «Հարցազրույց»  հաղորդման հեղինակ-հաղորդավարը։


== Քաղաքական գործունեություն ==
Ագնեսա Խամոյանը 2021 թվականի հունիսի 20-ի ՀՀ Ազգային ժողովի արտահերթ ընտրություններին ընտրվել է Ազգային ժողովի պատգամավոր Հայաստան դաշինքի ընտրական ցուցակով։


== Ծանոթագրություններ ==
Չիֆթլիկ (Շապին Գարահիսարի գավառ, կենտրոնից հարավ-արևմուտք)

Անվան այլ կիրառումների համար տե՛ս՝ Չիֆթլիկ (այլ կիրառումներ)Չիֆթլիկ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 18 կմ հարավ-արևմուտք, Սեբաստիա տանող ճանապարհի ձախ կողմում։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Light (Wanna One-ի երգ)

"Light", հարավկորեական բոյ բենդ Wanna One-ի երգը։


== Չարթեր ==


=== Շաբաթական չարթեր ===


== Մրցանակներ և առաջադրումներ ==


=== Երաժշտական ծրագրերի մրցանակներ ===


== Ծանոթագրություններ ==
Տրոցկու սպանությունը

«Տրոցկու սպանությունը» (անգլ.՝ The Assassination of Trotsky), այլ կերպ «Սառցատապար», ռեժիսոր Ջոզեֆ Լոուզիի կինոնկարը, որը էկրաններ է բարձրացել 1972 թվականին։


== Սյուժե ==
Ռեժիսորի ուշադրության կենտրոնւոմ Լև Տրոցկու կյանքի վերջին ամիսներն են, ով աքսորված էր Մեքսիկա։ Ֆիլմում նաև Տրոցկու ողբերգական մահն է Ռամոն Մերկադեռի ձեռամբ։


== Դերերում ==


== Ծանոթագրություններ ==


== Արտաքին հղումներ ==
«Տրոցկու սպանությունը»(անգլ.) ֆիլմը Internet Movie Database կայքում
«Տրոցկու սպանությունը»(ռուս.) ֆիլմը ԿինոՊոիսկ կայքում։
Զեդա Աղվի

Զեդա Աղվի (վրաց.՝ ზედა აღვი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 660 մետր բարձրության վրա։ Շրջկենտրոն Ցագերից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 37 մարդ։


== Ծանոթագրություններ ==
Գոնգ

Գոնգ (մալայերեն՝ gong), հարվածային երաժշտական գործիք։ Լայնորեն տարածված է Հարավ-Արևելյան Ասիայի ժողովուրդների մոտ։ Կորացված եզրերով բրոնզե սկավառակ է։ Տնչում է հատուկ փայտե թակիչի հարվածով։ Օգտագործվում է որպես ազդանշանային գործիք (պարերի, տիկնիկային թատրոնի ներկայացումների ժամանակ), ինչպես նաև ինդոնեզական ազգային գամելան նվագախմբում։ Օպերային ն սիմֆոնիկ նվագախմբերում կիրառվում է Գոնգիի տարատեսակը (տամտամ)։


== Ծանոթագրություններ ==
Աստերոիդների ցանկ (56801-56900)

Աստերոիդների ցանկ (56701-56800)  • Աստերոիդների ցանկ  • Աստերոիդների ցանկ (56901-57000)
 Աստերոիդների ցանկ (56701-56800)  • Աստերոիդների ցանկ  • Աստերոիդների ցանկ (56901-57000)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
(7449) Դոլեն

(7449) Դոլեն (անգլ.՝ Dollen), աստերոիդ աստերոիդների հիմնական գոտում։ Հայտնաբերվել է 1949 թվականի օգոստոսի 21-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,222229 ա. մ., առավելագույնը մոտենում է 1,7856 ա. մ. հեռավորության վրա և հեռանում 2,6589 ա. մ.։ Արեգակի շուրջ մեկ ամբողջական պտույտ է կատարում 1209,99 երկրային օրվա ընթացքում, իր ուղեծրով շարժվելով միջինում 0,297523 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7449) Դոլեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեղարդյան ոսկեբզեզ

Գեղարդյան ոսկեբզեզ (լատ.՝ Sphenoptera geghardica), ոսկեբզեզների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Բավականին ուռուցիկ, նեղ, փայլուն մարմնով և 6-8,5 մմ երկարությամբ ոչ մեծ բզեզ է։ Գունավորումը մետաղական բրոնզագույն է՝ թույլ պղնձակարմրավուն շողշողյոնով։


== Տարածվածություն ==
Համարվում է Հայաստանի էնդեմիկ։ Հայտնաբերվել է Գողթ գյուղի շրջակայքում՝ Գեղարդավանքի մոտ (Կոտայքի մարզ) և «Խոսրովի անտառ» պետական արգելոցում։


== Էկոլոգիա ==
Ապրում են կիսաանապատներում և ֆրիգանայում, հանդիպում են հուլիսի երկրորդ կեսին և օգոստոսի կզբին։ Զարգացումը միամյա է։


== Պահպանություն ==
Սահամանափակ արեալով հազվագյուտը տեսակ է։ Բնության պահպանության միջազգային միության Կարմիր ցուցակում գրանցված է որպես վտանգված տեսակ։
Թվաքանակը բավականին բարձր է, իսկ փոփոխության միտումները անհայտ։
Պահպանվում է «Խոսրովի անտառ» պետական արգելոցում։


== Ծանոթագրություններ ==
.nu

.nu Նիուեի վերին մակարդակի ազգային դոմենն է։


== Արտաքին հղումներ ==
IANA .nu whois տեղեկություն
648

648 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 648 թվականն է, 
VII դարի 48-րդ տարին։


== Դեպքեր ==


== Ծնունդներ ==


== Մահեր ==
Մալինովկա (գյուղ, Գլոբինոյի շրջան)

Անվան այլ կիրառումների համար տե՛ս՝ ՄալինովկաՄալինովկա (ուկրաիներեն՝ Малинівка), գյուղ Ուկրաինայի Պոլտավայի մարզի Գլոբինոյի շրջանում։ Բնակավայրը նախկինում նաև անվանվել է Յանովիչևկա։ Հիմնադրվել է 1943 թվականին։
2001 թվականի տվյալներով Մալինովկա գյուղում բնակվում էր 245 մարդ։ Բնակավայրը զբաղեցնում է 2005 կմ² տարածք։ Բնակչության խտությունը կազմում էր 122,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սֆալերիտ

Սֆալերիտ (հունարեն՝ ocpaXepoQ — անկայուն, խաբուսիկ), ցինկախաբ, սուլֆիդների կարգի միներալ, քիմիական կազմությունը՝ ZnS (67,1% Zn և 32,9% Տ), իզոմորֆ խառնուրդներ՝ Fe, Mn, Cd, Ge, Jn, Co, Hg։ Fe-ով հարուստ տարբերակները կոչվում են մարմատիտ, իսկ անգույն և թույլ գունավորվածները՝ կլեյոֆան։ Բյուրեղագիտական համակարգը խորանարդային, հեքսագոնային է։ Հանդիպում է հատիկավոր ագրեգատների կամ բյուրեղների ձևով։ Անխառնուրդ սֆալերիտը անգույն է։ Կարծրությունը՝ 3,5—4, խտությունը՝ 3900—4100 կիլոգրամ/մետր³։ Առաջանում է հիդրոթերմալ, ինչպես նաև նստվածքային հանքավայրերում։ Սֆալերիտի ցինկի հիմնական հանքանյութն է։


== Ծանոթագրություններ ==
Չեպելի (այլ կիրառումներ)

Չեպելի, կարող է վերաբերել՝

Չեպելի - գյուղ, Ուկրաինայի Խարկովի մարզի Զոլոչևի շրջանում
Չեպելի - գյուղ, Ուկրաինայի Վիննիցայի մարզի Խմելնիկի շրջանում
Տիզբոն

Տիզբոն (պարսկերեն՝ تیسفون-Tisfun, արաբ․՝ قطسيفون-Qaṭaysfūn‎‎, հունահռոմեական աղբյուրներում հիշատակվում է որպես Կտեսիփոն (Κτησιφῶν), ինչը անվան աղավաղված ձևն է), պատմական քաղաք, տեղակայված է այժմյան Բաղդադից մոտ 15 կիլոմետր դեպի հարավ, Տիգրիսի ձախ ափին։ Մ. թ. ա. 3-րդ դարից եղել է Պարթևստանի ռազմական հենակետ, ապա պարթևաց արքաների գահանիստ։ Հռոմեական Տրայանոս կայսեր ժամանակներից (115-ից) Տիզբոնը դարձել է Սասանյանների մայրաքաղաքը, հռչակվել իբրև հարուստ և խոշոր քաղաք։ 637 թվականին Տիզբոնը գրավել ու ավերել են արաբները։ Տիզբոնում պահպանվել են Սասանյանների հոյակերտ պալատի ավերակները։ Բաղդադի հիմնադրումից (762) հետո Տիզբոնը վերջնականապես կորցրել է նշանակությունը։
Հիշատակվում է V դարի հայ պատմիչների կողմից։ Այժմ ավերակ է։


== Ծանոթագրություններ ==


== Գրականություն ==
Пигулевская Н., Города Ирана в раннем средневековье, М.-Л., 1956.
Кинжалов Р. В., Луконин В. Г., Памятники культуры сасанидского Ирана, Л., 1960.
Սուրբ Քրիստոս Ամենափրկիչ եկեղեցի (այլ կիրառումներ)

Սուրբ Քրիստոս Ամենափրկիչ եկեղեցի, կարող է վերաբերել՝

Սուրբ Քրիստոս Ամենափրկիչ եկեղեցի - Հայ Առաքելական եկեղեցու տաճար Վրաստանի Բաթում քաղաքում
Սուրբ Քրիստոս Ամենափրկիչ եկեղեցի - Հայ առաքելական եկեղեցու ոչնչացված տաճար Արևելյան Հայաստանում, ներկայումս Ադրբեջանական Հանրապետության տարածքում գտնվող Գանձակ քաղաքումՍուրբ Քրիստոս Ամենափրկիչ եկեղեցի, հայկական եկեղեցի Ռուսաստանի Կիրով քաղաքում։
Գողը (Գյուտ հափշտակողը)

Անվան այլ կիրառումների համար տե՛ս՝ Գողը (ֆիլմ) (այլ կիրառումներ)Գողը (Գյուտ հափշտակողը), 1929 թվականին Հայֆիլմ կինոստուդիայի նկարահանած համր գեղարվեստական ֆիլմ, էկրանավորվել է Մարտի 18 1931 թ.


== Սյուժե ==
Նոր մեքենայի նախագծերը բանվորից հափշտակած ինժեների մասին է։ Խարդավանքը բացահայտվում է, գողը պատժվում։


== Ստեղծագործական խումբ ==
Բեմադրող ռեժիսոր - Կոնստանտին Ռոդենդորֆ
Բեմադրող օպերատոր - Կոնստանտին Ռոդենդորֆ
Բեմադրող նկարիչ - Ա.Նիկիտին
Սցենարի հեղինակներ - Կոնստանտին Ռոդենդորֆ
Ռեժիսորի ասիստենտ - Միքայել Գարագաշ
Օպերատորի օգնական - Մ.Հովհաննիսյան
Գլխավոր ադմինիստրատոր - Լ.Սահակյան


== Դերերում ==
Հարությունով (ինժեներ) - Հրաչյա Ներսիսյան
Ազատ – Սիսակ Էդիգարով
Գևորգ – Հ.Ստեփանյան
Արուս – Ռոզա Հովհաննիսյան
Բժիշկ – Լ.Դայրեջյան
Ավագ վարպետ – Միքայել Գարագաշ
Տնօրեն – Արամ Ամիրբեկյան
Ինժեներ – Լ.Սահակյան


== Ծանոթագրություններ ==
Ողնովիտ

Ողնովիտ, գյուղ Արևմտյան Հայաստանում, Սեբաստիայի վիլայեթի Քոչհիսարի գավառակում։ Գտնվում էր Սեբաստիա քաղաքի մոտ։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
Հայաբնակ գյուղ էր։ XIX դարի 70-ական թվականներին ուներ 758 հայ բնակիչ։


== Պատմամշակութային կառույցներ ==
Ողնովիտն ուներ Ս. Հակոբ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռուչի (գյուղ, Շիմսկի շրջան)

Անվան այլ կիրառումների համար տե՛ս՝ ՌուչիՌուչի (ռուս.՝ Ручьи), գյուղ Ռուսաստանի Նովգորոդի մարզի Շիմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երևանի անասնաբուծական-անասնաբուժական ինստիտուտ

Երևանի անասնաբուծական-անասնաբուժության ինստիտուտ, խորհրդային և մասամբ՝ հետխորհդային անասնաբուծական, անասնաբուժական և կաթնարդյունաբերության տեխնոլոգիական բարձրագույն ուսումնական հաստատություն Հայաստանում։ 1994 թվականին վերամիավորվել է Հայկական գյուղատնտեսական ակադեմիային։


== Հիմնադրում ==
Հիմնադրվել է 1931 թվականին Անդրկովկասյան անասնաբուժական (հիմնադրվել է 1928 թվականին) և անասնաբուծական (հիմնադրվել է 1930 թվականին) ինստիտուտների միավորմամբ։ Հիմնադրմանը մասնակցել են Բ․ Մասինոն, Ս․ Սմիրենսկին, Ա․ Քալանթարը, Ա․ Թամամշևը, Բ․ Միխայլովը, Ֆ․ Միխայլովը, Ս․ Ղամբարյանը և ուրիշներ։ 1928-1974 թվականներին տվել է 8440 շրջանավարտ, որոնք աշխատանքի են անցել ԽՍՀՄ տարբեր հանրապետություններում։ 1974-1975 ուսումնական տարում սովորում էր 2650 ուսանող։ Ունի անասնաբուծական (ցերեկային և հեռակա), անասնաբուժական, կաթնարդյունաբերության, ինժեներատեխնոլոգիական և տնտեսագիտական (միամյա) ֆակուլտետներ՝ հայկական և ռուսական բաժիններով։


== Ասպիրանտուրա և գիտական խորհուրդ ==
1932 թվականից սկսել է գործել ասպիրանտուրան։ Ինստիտուտի գիտական խորհուրդը իրավունք է ունեցել շնորհել գիտությունների թեկնածուի գիտական աստիճան և երաշխավորել դոկտորի գիտական աստիճանում հաստատվելու համար։ Ըստ Հայկական սովետական հանրագիտարանի, 1975 թվականին աշխատում են գիտությունների 32 դոկտոր և 152 թեկնածու։ Գիտնականների ուսումնասիրությունները նվիրված են եղել Հայաստանում բուծվող գյուղատնտեսական կենդանիների տեղական ցեղերի կատարելագործման, մարգագետինների ու արոտավայրերի բուսակազմի բերքատվության բարձրացման, կերերի սննդարարության ու տիպերի, կաթի և կաթնամթերքների արտադրության տեխնոլոգիայի, իմունոգենեզի և ախտածին մանրէների վրա անտիբիոտիկների ներգործության, հիվանդությունների ժամանակ միկրոտարրերի դերի, վարակիչ, ոչ վարակիչ, պարազիտային, ճիճվային հիվանդությունների բուժման ու դրանց դեմ պայքարի միջոցառումների պրոբլեմներին։


== Վարչական կազմ ==
Ունեցել է 30 ամբիոն, այդ թվում՝ կաթնային գործի, նյութերի փոխանակության, անտիբիոտիկների, գյուղատնտեսական կենդանիների անպտղության, ոչ վարակիչ հիվանդությունների (Ստեփանավան), լաբորատորիաներ, ուսումնափորձնական տնտեսություն, կաթի գործարան, ոչխարաբուծական հենակետ, Երևանի անասնաբուծական-անասնաբուժական ինստիտուտի նյութերի փոխանակության լաբորատորիայում ապարան, երկու թանգարան, գրադարան (300 000 կտոր գիրք), սպորտային համալիր։ Պրոֆեսորադասախոսական կազմը և ուսանողակաև գիտական ընկերությունը (ՈւԳԸ) բարեկամական ու գիտական կապերի մեջ են եղել Վրաստաի, Ադրբեջանի, ինչպես նաև Արևելյան Գերմանիայի, Չեխոսլովակիայի և այլ երկրների համապատասխան ինստիտուտների հետ։ 


== Գրականություն ==
Камалян Г․ В#, Ереванский зооветеринарный институт․ К 40-летию Со–ветской Армении, <Труды Ереванского зоовет․ ин-та», 1960, в․ 24․ Տ․ Մադոյան


== Ծանոթագրություններ ==
Ռոդենի թանգարան (այլ կիրառումներ)

Ռոդենի թանգարան, կարող է վերաբերել՝

Ռոդենի թանգարան - արվեստի թանգարան Փարիզում
Ռոդենի թանգարան - գեղարվեստական թանգարան Ֆիլադելֆիայում
Բոնդարի (գյուղ, Բախմաչի շրջան)

Անվան այլ կիրառումների համար տե՛ս՝ ԲոնդարիԲոնդարի (ուկրաիներեն՝ Бондарі), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Բոնդարի գյուղում բնակվում էր 26 մարդ։ Բնակչության խտությունը կազմում էր 176,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերինոս (Ուրուգվայ)

Մերինոս (իսպ.՝ Merinos), բնակավայր Ուրուգվայի հարավարևելյան մասում, Պայսանդու դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 528 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Карта Меринос Archived 2012-10-10 at the Wayback Machine.
Սիրվարդ Էմիրզյան

Սիրվարդ (Սիլվա) Էմիրզյան (հունիսի 5, 1966(1966-06-05), Երևան, Հայկական ԽՍՀ, ԽՍՀՄ), ԽՍՀՄ մարզուհի, ջրացատկի ԽՍՀՄ չեմպիոն (1979), Օլիմպիական խաղերի մրցանակակիր (1980)։ ԽՍՀՄ միջազգային կարգի սպորտի վարպետ (1980)։


== Կենսագրություն ==
Սիրվարդ Էմիրզյանը ջրացատկով սկսել է զբաղվել 1972 թվականից՝ Վասիլի Կուվշինկինի մոտ։ 1979 թվականին՝ 5 մետր բարձրության վերնատան թռիչքներից դարձել է ԽՍՀՄ չեմպիոն, իսկ 1980 թվականին՝ նույն կարգում, գրավել է երրորդ տեղը։ ԽՍՀՄ Օլիմպիական հավաքականում լինելով ամենաերիտասարդը մարզուհին, Մոսկվայի Օլիմպիական խաղերին նա՝ 10 մետր բարձրության վերնատնից թռիչքներով, դարձել է արծաթե մեդալակիր։
1981 թվականին Էմիրզյանի ընտանիքը տեղափոխվեց ԱՄՆ՝ հաստատելով մշտական բնակություն և նա չշարունակեց իր սպորտային կարիերան։


== Աղբյուրներ ==
Սոկոլով Գ. Պ. ԽՍՀՄ Օլիմպիական թիմ/XXII Օլիմպիական խաղեր-Մոսկվա, 1980։


== Ծանոթագրություններ ==


== Արտաքին հղումներ ==
Մոսկվա, 1980, 22-րդ ամառային օլիմպիադա(չաշխատող հղում)
Սիրվարդ Էմիրզանյանը Sports-reference.com կայքում Archived 2009-01-07 at the Wayback Machine.(անգլ.)
Մենք այստեղ ապրում ենք

«Մենք այստեղ ապրում ենք» (ղազ.՝ «Біз осында тұрамыз», ռուս.՝ «Мы здесь живём»), 1956 թվականի խորհրդային գեղարվեստական ֆիլմ, որը նկարահանել է ռեժիսոր Շակեն Այմանովը Մատվեյ Վոլոդարսկու մասնակցությամբ Ալմաթիի կինոստուդիայում։


== Սյուժե ==
1954 թվական։ Կուսակցության կոչով կոմերիտական և երիտասարդական ջոկատը գալիս է Ղազախստանիհեռավոր  տափաստան։ Խանդավառ տղաներն ու աղջիկները ցանկանում են մշակել ու յուրացնել խոպան հողերը։ Տեղացիները զգուշացնում են նրանց, որ այս վայրի հողը «երբեք մարդ չի տեսել, գութանը չի ճանաչել»։ Բայց եկվորները չեն վախենում դժվարություններից, և դա նրանց չի կանգնեցնում։ Երիտասարդները ստիպված են լինում դիմակայել ոչ միայն բնությանը, այլև տեղի պաշտոնյաների հետամնացությանը։


== Դերերում ==
Կոնստանտին Բարտաշևիչ – Իլյա Իլյիչ Կուդրյաշ, կոլտնտեսության ղեկավար
Շահան Մուսին – Սապարով
Զամզագուլ Շարիպովա – Դինա Բայմուխամետովնա
Իդրիս Նոգայբաև – Կուանիշ Կորկուտով, կոլտնտեսությունների տրեստի պետ
Սայֆուլլա Թելգարաև – Սայրան
Շակեն Այմանով – Բեիսով, շրջկոմի քարտուղար
Աբեն Մուհամեդյարով – Բուլանբայ
Սաբիրա Մայկանովա – Թորգուն
Լիդիա Աշրապովա – Խալիդա Թորգունովա
Լև Ֆրիչինսկի – Սերգեյ Սավչենկո
Ալեքսեյ Բահար – Ալեքսեյ Օվսյաննիկով
Վերա Պետրովա – Լենա
Եվգենի Պոպով – Սերդյուկով
Վիկտոր Գերասկին – Վիկտոր Լոմակին
Հենրիկ Սոլովյով – էպիզոդ
Մուխտար Բախտիգերեև – էպիզոդ
Ախաթ Տոլուբաև – էպիզոդ
Յուրի Վայնշտոկ – էպիզոդ (լուսագրերում նշված չէ)
Լ. Օլշևսկի – էպիզոդ (լուսագրերում նշված չէ)
Սուաթ Աբուսեիտով – էպիզոդ (լուսագրերում նշված չէ)


== Նկարահանող խումբ ==
Ռեժիսորներ՝ Մատվեյ Վոլոդարսկի, Շակեն Այմանով
Սցենարի հեղինակներ՝ Վլադիմիր Աբիզով, Միխայիլ Բլեյման, Շահմեթ Հուսաինով
Օպերատոր՝ Մարկ Բերկովիչ
Կոմպոզիտոր՝ Ալեքսանդր Զացեպին
Նկարիչներ՝ Պավել Զալցման, Յուրի Վայնշտոկ, Մուկան Թուլեբաև


== Քննադատություն ==
Ֆիլմը համարվում է ռեժիսոր Շակեն Այմանովի լավագույն ֆիլմը, թեև ժամանակակից քննադատությունը, ընդհանուր առմամբ դրական գնահատելով այն, նկատել է սյուժեի սխեմատիկությունը։

— Искусство кино, 1963


== Ծանոթագրություններ ==


== Գրականություն ==
Иванов П. - Молодые хозяева земли (Худож. фильм «Мы здесь живём». Постановка Ш. Айманова и М. Володарского) // Советская культура, 6 апреля 1957
Мы здесь живём // Краткая история советского кино / В. Н. Ждан. - М.: Искусство, 1969. - 615 с. - с. 599
Мы здесь живём // Искусство миллионов: советское кино, 1917-1957 / Д. С. Писаревский - М.: Искусство, 1958. -  623 с.- с. 575
Լիբիայի դրոշ

Լիբիայի դրոշ, Լիբիայի պետական խորհրդանիշներից։ Այն սահմանված է Լիբիայի Սահմանադրությամբ և դրոշի մասին օրենքով։ Կազմված է կանաչ, սև, սպիտակ և կարմիր գույներից՝ լայնքի և երկայնքի 1։2 հարաբերակցությամբ։ Ընդունվել է 1951 թվականին։


== Դրոշի կառուցվածք ==


== Պատմական դրոշներ ==


=== 1918-1923 ===
Արևմտյան Լիբիայում կարճ ժամանակ գոյություն ունեցած Տրիպոլիտանիա պետությունը որպես պետկան դրոշ օգտագործել է երկնագույն դրոշ, որի կենտրոնում պատկերված էր կանաչ արմավենի, իսկ նրա վերևում՝ սպիտակ աստղ։


=== 1951-1969 (2011 — այժմ) ===
Ժամանակակից Լիբիայի առաջին պետական դրոշն ընդունվել է 1951 թվականին, երբ այն անկախացել է Մեծ Բրիտանիայից։ Այն ուղղանկյուն պաստառ է՝ կազմված երեք հորիզոնական շերտերից՝ կարմիր, սև և կանաչ (վերևից ներքև)։ Սև շերտի (որի լայնությունը երկու անգամ ավելի մեծ է վերին ու ստորին շերտերի լայնություններից) կենտրոնում պատկերված են սպիտակ կիսալուսին և հնգաթև աստղ։ Դրոշի դիզայնը հիմնվել է Սենուսիա սուֆիական միաբանության դրոշի վրա, որը սև պաստառ է կիսալուսնով ու աստղով։
Դրոշի հավանական մեկնաբանությունների թվում կա հետևյալը․ կարմիրը արյունն է, որը թափվել է Լիբիայի անկախության համար մղված պայքարում, սևը այն օրերի հիշատակն է, երբ լիբիացիներն ապրել են պկւպացիայում, իսկ կանաչը խորհրդանշում է երկրի պայծառ ապագան, ինչպես նաև գյուղատնտեսությունն ու բնության տարբեր հարստությունները։ Կիսալուսինն ու աստղը իսլամի խորհրդանիշն են, որը երկրի գլխավոր կրոնն է։
Հեղափոխությունից հետո Լիբիայում նորից հայտարարվել է պետական դրոշ և ներկայում շարունակում է մնալ այդպիսին։


=== 1969-1971 ===
1969 թվականի հեղափոխության արդյունքում Լիբիայի պաշտոնական անվանումը դարձվել է «Լիբիայի արաբական հանրապետություն», իսկ դրոշը փոխարինվել է պանարաբական եռաշերտ (կարմիր, սպիտակ, սև) դրոշով։


=== 1972-1977 ===
1972 թվականի հունվարի 1-ին Լիբիան ընդգրկվել է Արաբական Հանրապետությունների Ֆեդերացիայի կազմում։ Ֆեդերացիայի դրոշը Լիբիայի՝ 1969 թվականին ընդունված դրոշից տարբերվել է համամասնությամբ, կարմիր շերտի ավելի ինտենսիվ գույնով, ինչպես նաև սպիտակ շերտի վրա պատկերված ոսկեգույն ճուռակով, որը ճանկերով բռնել է ժապավեն, որի վրա գրված է պետության անունն արաբերենով։


=== 1977-2011 ===
1977 թվականի մարտի 8-ին Լիբիան դուրս է եկել ֆեդերացիայի կազմից, պետության պաշտոնական անունը դարձել է Սոցիալիստական ժողովրդական արաբական լիբիական Ջամահիրիա։ 1977 թվականի նոյեմբերի 11-ին Լիբիայի դրոշը փոխվել է միագույն կանաչով (ինչը եղել է արձագանք Անվար Սադաթի՝ Իսրայել կատարած այցին, ինչը Լիբիայում համարվել է դավաճանություն արաբական ու իսլամական արժեքների հանդեպ)։
Դրոշի կանաչ գույնը խորհրդանշում է իսլամը՝ երկրի պետական կրոնը, ինչպես նաև Մուամմար ալ-Կադդաֆիի «Կանաչ հեղափոխությունը»։


=== Պատկերասրահ ===

		
		
		
		
		
		


=== Պատմական տարածաշրջանային դրոշներ ===

		
		
		


== Ծանոթագրություններ ==


== Աղբյուրներ ==
Libya Flag  (անգլ.)
Ավետիք Բաբասյան

Ավետիք Կարապետի Բաբասյան (1908, Նոր Բայազետ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ ԽՄԿԿ անդամ (1943):


== Կենսագրություն ==
Ավետիք Բաբասյանը ծնվել է 1908 թվականին, Կամո քաղաքում։ 1927-1928 թվականներին ավարտել է տեղի մանկավարժական թեքումով միջնակարգ դպրոցը և աշխատանքի նշանակվել Սևանի 7-ամյա դպրոցում, դասավանդել է քիմիա և կենսաբանություն։ 1931 թվականին Բաբասյանը ընդունվել է Երևանի պետական համալսարանի քիմիակենսաբանական ֆակուլտետը, որն ավարտելուց հետո նշանակվել է մայրաքաղաքի 26 կոմիսարների անվան միջնակարգ դպրոցի կենսաբանության ուսուցիչ։
Գերմանա-խորհրդային պատերազմը սկսվելուն պես Բաբասյանը զորակոչվել է կարմիր բանակ։ Ծառայությունն սկսել է հայկական փառապանծ 89-րդ հրաձգային դիվիզիայի 141-րդ հակատանկային դիվիզիոնում։ Մասնակցել է Կուբանի, Թամանի թերակղզու և Ղրիմի ազատագրման մարտերին։ Նա Կերչի նեղուցով լաստային լողանցման դեսանտային գործի կազմակերպմանը մասնակցելու համար պարգևատրվել է «Խիզախության համար» մեդալով։ Կերչի ազատագրման ծանր մարտերի օրերին, 1943 թվականին ընդունվել է կոմունիստական կուսակցության շարքերը 1944 թվականին Բաբասյանը ռազմաճակատում ծանր հիվանդացել է, բուժվելուց հետո զորացրվել է բանակից։
Զորացրվելուց հետո Բաբասյանը 10 տարի աշխատել է մայրաքաղաքի Կիրովյան շրջանի ժողկրթության բաժնի վարիչ։ Տարբեր ժամանակներում եղել է Երևանի մի քանի դպրոցների տնօրեն, ուսմասվար։ 50 տարի անբասիր աշխատանք է կատարել մատաղ սերնդի կրթության ու կոմունիստական դաստիարակության ասպարեզում։ 1977 թվականին Բաբասյանը անցել է կենսաթոշակի, միաժամանակ կենսաբանություն է դասավանդել Երևանի № 59 միջնակարգ դպրոցում։


== Պարգևներ ==
«Խիզախության համար» մեդալ


== Տես նաև ==
Միսաք Մանուշյանի անվան թիվ 48 հիմնական դպրոց


== Ծանոթագրություններ ==
Հաջինիաթ

Հաջինիաթ(ադրբ.՝ Haciniyyət), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տես նաև ==
Բաբեկի շրջան


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Լեսոստեպ (Կրասնի Սուլինի շրջան)

Լեսոստեպ (ռուս.՝ Лесостепь), ավան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Գորնենսկի գյուղական համայնքի կազմի մեջ։
Կոնտրադիկտոր հարաբերություն

Կոնտրադիկտոր հարաբերություն (լատ.՝ contradictorius - հակադիր), հարաբերության հակասող դատողությունների (ասույթների) միջև, որոնք միաժամանակ չեն կարող լինել ո՝ չ ճշմարիտ, ո՛չ կեղծ։ Երկու կոնտրադիկտոր դատողություններից (ասույթներից) ճշմարիտ է միայն ու միայն մեկը, իսկ մյուսը անպայման կեղծ է։
Ֆլուորեսցեին (բժշկական կիրառում)

Ֆլուորեսցեին, դեղամիջոց, որն օգտագործվում է մի շարք ակնային խնդիրներ ախտորոշելու նպատակով։ Երբ կիրառվում է որպես աչքի կաթիլ կամ բարակ թղթի միջոցով դրվում է աչքի մակերևույթին, այն օգնում է հայտնաբերել աչքի այնպիսի վնասվածքները, ինչպիսիք են՝ օտար մարմնի առկայությունը կամ եղջերաթաղանթի քերծվածքները։ Երբ կիրառվում է բերանացի կամ ներարկվում է երակի մեջ, այն օգնում է տեսանելի դարձնել աչքի հետևում առկա արյունատար անոթները ֆլուորեսցեինային անգիոգրաֆիայի ընթացքում։
Երբ այն կիրառում են աչքի մակերևույթին, կողմնակի ազդեցությունները կարող են ներառել կարճատև շաղված տեսողությունը և փափուկ կոնտակտային լինզաների գույնի փոփոխությունը։ Երբ կիրառվում է բերանացի կամ ներարկվում է երակի մեջ, կողմնակի ազդեցությունները կարող են ներառել գլխացավը, սրտխառնոցը և մաշկի գույնի կարճատև փոփոխությունը։ Ալերգիկ ռեակցիաները հազվադեպ են զարգանում։ Ֆլուորեսցեինը ներկանյութ է, որն այնպես է ներծծվում վնասված եղջերաթաղանթի կողմից, որ այդ հատվածները կոբալտ կապույտ լույսի տակ կանաչ են երևում։ Կա նաև տեսակետ այն մասին, որ գալիս է նախապես խառնված լիդոկաինի հետ։
Ֆլուորեսցեինը առաջին անգամ պատրաստվել է 1871 թվականին։ Այն ներառված է Առողջապահության համաշխարհային կազմակերպության գլխավոր դեղերի ցանկում, առողջապահական համակարգում անհրաժեշտ ամենաարդյունավետ և անվտանգ դեղամիջոցներից է։ Զարգացող երկրներում մեծածախ արժեքը 5 մլ շիշի դիմաց մոտ 12,25 դոլար է։ Միացյալ Թագավորությունում եզակի դեղաչափը արժե մոտ 0,43 ֆունտ։ Միացյալ Նահանգներում այն նույնպես շատ թանկ չէ։


== Այլ կենդանիներ ==
Այն նաև երբեմն օգտագործվում է որոշելու համար, թե որ կենդանին վարքագծային ինչ փոփոխությունների կարիք ունի։


== Ծանոթագրություններ ==
Նովայա Ժիզն (գյուղ, Ջանկոյի շրջան)

Անվան այլ կիրառումների համար տե՛ս՝ Նովայա Ժիզն (այլ կիրառումներ)Նովայա Ժիզն (ուկրաիներեն՝ Нове Життя, Ղրիմի թաթարերեն՝ Novaya Jizn), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Նովայա Ժիզն գյուղում բնակվում էր 829 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովարդ շրջան (Մերիլենդ)

Անվան այլ կիրառումների համար տե՛ս՝ Հովարդ շրջան (այլ կիրառումներ)Հովարդ շրջան (անգլ.՝ Howard County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 658 կմ² է, բնակչությունը՝ 287.085 մարդ (2010 թ. տվյալներով)։ Շրջկենտրոնն է Էլիքոտ Սիթի բնակավայրը։ Կազմավորվել է 1851 թ.։
Գրունինգե թանգարան

Գրունինգե թանգարան (հոլ.՝ Groeningemuseum, կոչվում է մոտակա փողոցի անունով), քաղաքային թանգարան Բելգիայի Բրյուգգե քաղաքում, որտեղ ներկայացված է վաղ ֆլամանդական նկարչության հավաքածուն։


== Նկարագրություն ==
Թանգարանի հավաքածուի պատմությունը բելգիացիները կապում են 1716 թվականին հիմնադրված տեղական Գեղարվեստի ակադեմիայի հետ։ Թանգարանային ժամանակակից շենքի կառուցումն ավարտվել է 1930 թվականին (1994 թվականին ընդարձակվել է)։ Թանգարանի 15 սրահներում ներկայացված են հին ֆլամանդական վարպետների ստեղծած արժեքավոր ցուցանմուշները։ Հավաքածուն ներառում է ֆլամանդական և բելգիական գեղանկարչության 6-դարյա ընդգրկուն հետազոտություն Յան վան Էյքից մինչև Մարսել Բրոդհարս, վաղ ֆլամանդական գեղանկարներ, Վերածննդի, Բարոկկո շրջանի վարպետների գործեր, 18-րդ և 19-րդ դարերի նեոդասական և ռեալիստական ժամանակաշրջանների ընտրյալ գործեր, բելգիական սիմվոլիզմի և մոդեռնիզմի ուղենիշ համարվող նմուշներ, ֆլամանդական էքսպրեսիոնիզմի գլուխգործոցներ և հետպատերազմյան ժամանակակից արվեստի նմուշներ։
Առավել հայտնի աշխատանքներից են Յան վան Էյքի «Տիրամայրն ու մանուկ Հիսուսը կանոնիկոս վան դեր Պալեի հետ» (1434), Հիերոնիմոս Բոսխի «Ահեղ դատաստան» (1486), Գերարդ Դավիթի «Կամբյուսես II-ի դատարանը» (1498)։
Թանգարանին կից Arenthuis շենքում կազմակերպվում են փոփոխվող ցուցահանդեսներ, ինչպես նաև այստեղ ներկայացված է անգլիացի նկարիչ Ֆրենկ Բրենգվինի մշտական ցուցադրությունը։


== Ցուցադրություն ==

Յան վան Էյք
«Տիրամայրն ու մանուկ Հիսուսը կանոնիկոս վան դեր Պալեի հետ» (1436)
Մարգարեթ վան Էյք դիմանկարը (1439)
Քրիստոսի դիմանկարը (1440)
Գերարդ Դավիթ
«Կամբյուսես II-ի դատարանը», մաս 1 (1498)
«Կամբյուսես II-ի դատարանը», մաս 2 (1498)
Հիերոնիմոս Բոսխ
«Վերջին դատավճիռ» (1486)
Ադրիան Իզենբրանտ
Պաուլոս դե Նիգրոյի դիմանկարը (1518)
Եռապատկեր
Հուգո վան դեր Գուս
«Կույս Մարիամի մահը» (1472-1480)
Նիկլաս Մաս
Չորս երեխաների դիմանկար (1657)
Յան Պրովոստ
Խաչելություն (1500)
«Վերջին դատավճիռ» Բրյուգգեի քաղաքապետարանի համար (1525)
Դիրկ Բաուտս
«Սուրբ Իպոլիտուսի նահատակությունը» եռապատկեր
Ֆեռնան Կնոպֆ
Secret-Reflet
Ռենե Մագրիտ
L'Attentat


== Ծանոթագրություններ ==


== Գրականություն ==
Uffelen Ch. van. Contemporary museums: architecture, history, collections. Salenstein: Braun, 2010, pp. 164–165. ISBN 978-3-03768-067-4.


== Արտաքին հղումներ ==
Պաշտոնական կայքը
Ագռավի թև

«Ագռավի թև», էթնիկ նախագիծ։ Գեղարվեստական լաբորատորիա։ Նախագիծ, որը միավորում է արվեստի տարբեր ոլորտներում աշխատող մարդկանց։


== CD ==
«Սև ագռավ - Սպիտակ Ագռավ» 2010 (CD)


== DVD ==
«Պատմություն 2007-2010»
«Համերգ PSU-ի սև դահլիճում»


== Տես նաև ==
«Էթնիկական երաժշտություն»


== Արտաքին հղումներ ==
Նախագծի պաշտոնական կայքը
Ագռավի թևի պրոֆիլը Last.fm կայքում